Diari Oficial de la Generalitat Valenciana


Sumari del DOGV 5029, del 16-06-2005 (2005/6343)

Informació pública del programa per al desenvolupament de l'actuació integrada dels terrenys inclosos en la unitat d'execució d'ampliació primera fase del Polígon Industrial El Carrascot de l'Olleria.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6343


Organisme emissor
:   Ajuntament de l'Olleria

Tipus de document
:   Anunci

Informació pública del programa per al desenvolupament de l'actuació integrada dels terrenys inclosos en la unitat d'execució d'ampliació primera fase del Polígon Industrial El Carrascot de l'Olleria. [2005/F6343]
  
Pel Decret d'Alcaldia de 19 d'abril de 2005, es va acordar aprovar, amb caràcter inicial, el programa per al desenvolupament de l'actuació integrada dels terrenys inclosos en la unitat d'execució d'ampliació primera fase del Polígon Industrial El Carrascot de l'Olleria, de sòl urbanitzable d'ús industrial, mitjançant gestió indirecta, de conformitat amb l'alternativa tècnica de programa presentada per la mercantil Proyexva, SL, i composta de la documentació següent:
  
- Memòria del programa d'actuació integrada.
  
- Avantprojecte d'urbanització.
  
En compliment del que s'establix en l'article 46, 49, 50 i 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet el programa esmentat per al desenvolupament de l'actuació integrada dels terrenys inclosos en la unitat d'execució d'ampliació primera fase del Polígon Industrial El Carrascot de l'Olleria, de sòl urbanitzable d'ús industrial, a informació pública, per mitjà de la inserció d'edictes al tauler d'anuncis de l'ajuntament, en el periòdic Levante-El Mercantil Valenciano i, posteriorment o simultàniament, en el Diari Oficial de la Generalitat Valenciana, i s'advertix de la possibilitat de formular al·legacions, proposicions juridicoeconòmiques en competència i alternatives tècniques.
  
Es podran presentar alternatives tècniques i al·legacions durant el termini de 20 dies comptats a partir de la publicació d'este anunci en el Diari Oficial de la Generalitat Valenciana.
  
Durant tot el procediment podran ser objecte de consulta pública a l'Ajuntament de l'Olleria tota la documentació integrant de l'alternativa tècnica promoguda per la mercantil Proyexva, SL, com també, si fa al cas, les altres proposicions i alternatives tècniques, quan es presenten.
  
Abans de la publicació s'ha procedit a notificar el contingut d'esta proposta a qui conste com a titular de drets afectats.
  
Les proposicions juridicoeconòmiques es podran presentar durant els cinc dies següents al venciment del termini anterior, i es procedirà a l'obertura de pliques el següent dia hàbil a la conclusió del termini per a presentar-les.
  
Estos terminis quedaran prorrogats per 20 dies addicionals si, durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això en la quantia resultant d'aplicar el percentatge del 2% sobre el pressupost del projecte d'urbanització. Esta pròrroga es publicarà al tauler d'anuncis de l'ajuntament i es comunicarà a aquelles persones que hagueren presentat prematurament proposicions juridicoeconòmiques.
  
Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Sense perjuí d'això, i als efectes previstos en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present anunci val de notificació a tots els titulars cadastrals i a altres que consten com a propietaris reals de terrenys inclosos en la unitat d'execució, que són els següents, sense perjudici que en pogueren resultar altres de desconeguts:
  
- Julio Vidal Borrás.
  
- Luis Ramón Palomero.
  
Cosa que es fa pública en compliment del que ha ordenat l'Alcaldia.